CELEX: 62015CN0124
Language: mt
Date: 2015-03-12 00:00:00
Title: Kawża C-124/15: Talba għal deċiżjoni preliminari mressqa mill-Finanzgericht Hamburg (il-Ġermanja) fit-12 ta’ Marzu 2015 – Salutas Pharma GmbH vs Hauptzollamt Hannover

1.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 178/9
            
         Talba għal deċiżjoni preliminari mressqa mill-Finanzgericht Hamburg (il-Ġermanja) fit-12 ta’ Marzu 2015 – Salutas Pharma GmbH vs Hauptzollamt Hannover
   (Kawża C-124/15)
   (2015/C 178/09)
   Lingwa tal-kawża: il-Ġermaniż
   
      Qorti tar-rinviju
   
   Finanzgericht Hamburg
   
      Partijiet fil-kawża prinċipali
   
   
      Rikorrenti: Salutas Pharma GmbH
   
      Konvenuta: Hauptzollamt Hannover
   
      Domanda preliminari
   
   In-Nomenklatura Magħquda fl-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), kif emendat bir-Regolament tal-Kummissjoni (KE) Nru 1777/2001, tas-7 ta’ Settembru 2001 (2), għandha tiġi interpretata fis-sens li pilloli effervexxenti b’kontenut ta’ kalċju ta’ 500 mg f’kull pillola, li jintużaw għall-prevenzjoni u għat-trattament ta’ nuqqas ta’ kalċju u sabiex ikunu ta’ sostenn għal terapija speċjali għall-prevenzjoni u għat-trattament tal-osteoporożi u li d-doża massima ta’ kuljum li hija rrakkomandata għall-adulti indikata fuq it-tikketta hija ta’ 3 pilloli (= 1  500 mg), għandhom jiġu kklassifikati taħt is-subintestatura 3004 9000?
   
      (1)  ĠU Edizzjoni Speċjali bil-Malti, Kapitolu 2, Vol. 2, p. 382.
   
      (2)  ĠU L 240, p. 4.